མཁན་ཆེན་ཆོས་དབྱིངས་ཁྱབ་བརྡལ་ཁོང་གིས་ལྕང་མ་རི་ཁྲོད་དུ་བོད་པ་སྤྲུལ་སྐུའམ་ཐུབ་དགའ་ཡིད་བཞིན་ནོར་བུ་ཞུ་བའི་མཁས་པ་ཆེན་པོ་དེ་ལས་མདོ་སྔགས་ཀྱི་དཔེ་ཁྲིད་རྒྱ་ཆེན་ཞུས་འདུག་ཅིང་།མདོ་སྔགས་སྤྱི་དང་ཁྱད་པར་དུ་འཇུ་མི་ཕམ་པའི་གསུང་སྐོར་ལ་འགྲན་ཟླ་བྲལ་བའི་མཁས་ཆེན་དུ་བཞུགས་ཤིང་།ཁོང་གི་ཞལ་ལས་ཀྱང་དུས་ཐོག་འདིར་མི་ཕམ་གསུང་སྐོར་ལ་ང་ལས་ལྷག་པའི་མཁས་པ་ཡོད་ནི་མ་རེད་ཅེས་ཞལ་རྩེད་ཀྱང་མཛད་ཟེར།འཚོ་བ་ངན་ངོན་སོགས་སྦྱངས་པའི་ཡོན་ཏན་བཅུ་གཉིས་ལ་གནས་པ་འགྲན་ཟླ་མེད་པའི་འདུལ་འཛིན་ཆེན་པོར་བཞུགས་ན་ཡང་།ཞལ་སློབ་རེ་ཟུང་ལ་ཞལ་ཀྱལ་རེ་ཡང་མཛད་པ་སྟེ།སྐབས་ཤིག་ཁོང་གི་སློབ་མ་ཞིག་གིས་གདོང་པ་བཀྲུས་ཤིང་ངོ་སྣུམ་འདྲ་བྱུགས་ཡོད་པས།ཁྱོད་ཀྱིས་ཅིག་ཅིག་ཚང་གི་ཞི་མོ་དེས་ཁ་བརྡ་མིག་བརྡ་རེ་ཨེ་བྱེད་བསམས་ན་ཡག་བཏོད་ཀི་ཡོད་ནི་རེད་ཀྱང་།ཞི་མོ་དེས་ཁྱོད་ལ་མིག་གིས་ཀྱང་ལྟ་གི་མ་རེད་ལྟ་བུ་རེ་ཡང་གསུངས་ཡོད་འདུགམཁན་ཆེན་འཇིགས་ཕུན་ཚང་ལ་ཡང་ཞལ་རྩེད་དང་བསྔགས་བརྗོད་རྒྱུན་མར་སྤེལ་ཡོད་ཅིང་།སྐུ་གྲོངས་དུས་ནམ་མཁའ་ཐམས་ཅད་འཇའ་འོད་ཀྱིས་ཁེངས་པ་སོགས་ངོ་མཚར་བའི་ལྟས་དུ་མ་བྱུང་འདུག